Odense Adresse-Contoirs Efterretninger, 1846-03-19
Udlandet. Opstanden i Polen. Blandt de 148 franske Deputerede, der have underskrevet nedenstaaende, Gaarsavisen kortelig omtalte Erklæring, høre Flere til det ministerielle Parti, "Polens Anstrængelser for at gjenvinde sin Nationalitet, om hvis Retsgyldighed Frankerigs lovgivende Kamre hvert Aar minde Europa ved et eenstemmigt Votum: det Heltemod, som hiint Folk udviser, hvergang det vover Døden for den helligste Sag, den smertelige Tanke, at nye Martyrer i dette Øieblik besegle med deres Blod deres Tro paa Retfærdighedens Magt: disse Kjendsgierninger have dybt bevæget Frankerig. Alle Partier have, forglemmende deres Troesforskjelligheder, forenet sig i en allevegne frembrydende Sympathie. Undertegnede, som føle Trang til at slutte sig til den, have aabnet følgende Subskription." Midt i denne Enthustasme, som især gjennemtrænger den franske Ungdom, begyndte imidlertid den 11 de i Paris den smertelige Overbeviisning at komme, at den tegnede Understøttelse kun vilde komme de lykkeligen UndkomnesSkjæbne tilhjelp: Man vidste, at Krakau havde overgivet sig. Man forsikkrede imidlertid, at den franske Regjering havde tilbudet at modtage de i den sidste Opstand compromitterede Polakker, og at den østerrigske og preussiske (men ikke den russiske) Regjering havde givet det Løfte fra sig, at ville indskrænke sig til at forvise de fangne Sammensvorne. Ogsaa i London vidste Man, at Krakau havde capituleret, men ikke desto mindre havde Committeen for de polske Udvandrede udstædt et langt Opraab til den engelske Nation om at understøtte den polske Opstand. - J Staden Krakau er Alt roligt og de allierede Magter gjøre Alt for at undertrykke enhver spirende Tanke om Modstand imod deres Anordninger. De Geistlige synes især at være compromitterede. Den 9 ds. fængsledes 172 og den følgende Dag 72 Personer og samme Dag indbragtes under Bedækning 7 Vogne med Fanger. Underhandlingerne om Fristatens fremtidige Forhold ere i fuld Gang; paa Preussens Vegne er Oberst v. Hobe udnævnt til Commissarius. Staden maa naturligviis indqvartere og forpleie det fremmede Militair paa egen Bekostning, og den er paa ubestemt Tid erklæret i Beleiringsstand: alle Barrierer, ere lukkede og Jngen kommer ud eller ind undtagen at han kan forevise en af Politiet udfærdiget PasseerseddelLykkelig priser sig den, der faaer preussisk Jndqvartering, thi da behandles han godt. Revolutionens Aand er nu forsvunden hos Befolkningen - ikkun de allevegne udstillede Vagtposter og Geværkuglerne i Bygningerne ligeoverfor Podgorze minde om det Forefaldne. Alle Munkeklostre og offentlige Bygninger ere fulde af Jndqvartering. Den preussiske General v. Brandenburg erhvervede sig strax ved sin Optræden almindelig Agtelse og Hengivenhed, da han øieblikkelig løslod alle blot Mistænkte udaf Fængslerne; han erklærede det lydeligt for en uforsvarlig Haardhed, at Man strax havde lagt Lænker paa Mennesker, hvis Brøde endnu ikke var beviist. De mange brogede Uniformer afgive et smukt og livligt Skue, saa at Man medrette nu kan kalde Krakau, en kalket Gravl: særdeles Opmærksomhed vække de russiske Bjergfolk med deres persiske Peltshuer og rigt damascerede Bøsser, samt 30 Muselmænd i rød tyrkisk Klædedragt. - J Storhertugdømmet Posen hersker der ogsaa en nedtrykt Stemning: der er saaledes udkommet en ny Forordning, hvis følge Landraaderne ikke meere af Regjeringen faae tilsendt Pasformularer in blanco, men Regjeringen forbeholder sig selv udelukkende at meddele Passer, de formedelst Deeltagelse i Sammensværgelsen arresterede Adelige skulle indesluttes i Fæstningerne Glogau- og Silberberg og derfra føres til Berlin, hvor deres Proces skal føres for Kammerretten; i en Proclamation har den i Storhertugdømmet commanderende General v. Colomb, bekjendtgjordt, at de Skyldige ville blive straffede efter Lovens Strenghed. J Staden Posen gaae mange af Mændene omkring paa Gaderne med mørke, truende Miner, medens de polske Damer, staae grædende udenfor Fængslerne. Til enhver Tid af Dagen seer Man Patrouiller, som føre Fængslede med sig i deres Midte, naar Tusmørket falder paa, kjøre Vogne med Soldater udenfor Fængslerne, for at afhente Arresterede, der skulle bringes til andre Fæstninger og atter afløses af nye Anklagede. Pøbelens Trods indgyder i det Hele taget Regjeringen en maaskee ikke ganske ugrundet Frygt. De i Gleiwitz indbragte Fra kanske Jnsurgenter (see sidste Tirsdagsavis!) vare saa forsultne, at de ikke gave sig Tid til at vente paa Tallerkener til at øse den dem givne Suppe i ud af Kjedlen, men de øste den i deres Huer, (Allg. Zeit, vil vide, at den national-polske Sammensværgelse endog havde Forgreninger i selve Kønigsberg blandt de derværende Haandværkere og Handelsbetjente). - Beretningerne om Bondeopstanden i Gallizien ere hjerteskjærende: saaledes kjøbte i Wieliczka en medlidende Officeer flere af Godseiernes Børn, som Kannibalerne vilde slagte og han gav kun 1/2 preussisk Thaler for hvert, Reisende forsikkre, at nogle Egne af Provindsen formelig see ud som en Ørken, fra den Frakauske Grændse til Lemberg ere næsten alle adelige Gaarde blevne ødelagte.